Ալեքսանդրա Ալմազովա

**Ալեքսանդրա Ալմազովա-Իլյինա**, օրիորդական ազգանունը՝ **Ալմազովա** (), ռուսական երգչուհի, կոմպոզիտոր, բանաստեղծ։ «Սաշա Ալմազովա և Non Cadenza» խմբի առաջատար։

## Կենսագրություն
Ծնվել է 1986 թվականի նոյեմբերի 21-ին ռուս բանաստեղծ, գրող Բորիս Ալմազովի և մանկավարժական գիտությունների դոկտոր Նադեժդա Ալմազովայի ընտանիքում։ Սաշան ունի ավագ եղբայր Բոգդանը։

1991 թվականին Ալեքսանդրային ուղարկել են Ի. Ա. Ռոգանովայի երաժշտական դպրոց դաշնամուրի և երգեհոնի դասարան։ Նա նաև ակտիվորեն երգում էր երգչախմբում։

1994 թվականին Սաշան ընդունվել է անգլերենի խորացված ուսուցմամբ դպրոց (№328), որտեղ ուսումը նա համատեղել է երաժշտական դպրոցում սովորելու, խորեոգրաֆիայի պարապմունքների, ինչպես նաև օտար լեզուների լրացուցիչ պարապմունքների հետ։ Արդեն միջին դասարաններում Սաշան ակտիվորեն մասնակցում է դպրոցի տարբեր ստեղծագործական երեկոներին և արտադպրոցական միջոցառումներին, մասնակցում է ներկայացումներին և երգում է ռուսական ռոմանսներ։ 2001 թվականին Սաշայի շարադրությունն առաջին տեղն է գրավել Պուշկինի «The Pushkin Prize» միջազգային մրցույթում, և որպես մրցանակ Սաշան սովորել է Շոտլանդիայի անգլալեզու գրական կուրսում։

2000 թվականին ավարտել է երաժշտական դպրոցը։ Ավարտելուց անմիջապես հետո Սաշան մասնավոր կերպով շարունակեց իր նույն մանկավարժի հետ պարապմունքները, նրա հետ կիրառում էր ջազային ներդաշնակության հիմունքներ և ուսումնասիրում էր դաշնամուրի ջազային ստանդարտները։

2004 թվականին Սաշան ընդունվել է Սանկտ Պետերբուրգի պետական համալսարանի լեզվաբանության ֆակուլտետ, և չորրորդ կուրսում տեղափոխվել է Սանկտ Պետերբուրգի պետական պոլիտեխնիկական համալսարան։ 2009 թվականին ավարտել է համալսարանը կարմիր դիպլոմով՝ ստանալով լեզվաբան-դասախոս, լեզվաբան-թարգմանիչ մասնագիտությունը։ Դրանից հետո Սաշան ընդունվել է ասպիրանտուրա, ինչպես նաև տեղավորվել դասախոսության պաշտոնում, որտեղ մինչ օրս էլ աշխատում է։

Նախքան համալսարան ընդունվելը Սաշան ծանոթանում է Կոնստանտին Պանտելեևի հետ, ով նաև Սանկտ-Պետերբուրգի համալսարանի ուսանող էր, նրա հետ 2005 թվականին ստեղծում է Non Cadenza երաժշտական խումբը։ Խմբի հիմնական նյութերն են եղել Սաշայի հեղինակային երգերը, ինչպես նաև հայտնի երգերի քավեր տարբերակները և ջազային ստանդարտները։ Այդ պահին Ալեքսանդրան ինքն էր նվագակցում դաշնամուրի վրա։

Non Cadenza-ի ստեղծումից մի քանի տարի առաջ և հետո Ալեքսանդրան տարբեր ժամանակներում վարպետության դասեր էր սովորում և զբաղվում տարբեր մանկավարժների հետ, որոնց թվում են Soft-Emotions ջազային խմբի սաքսոֆոնահար և գործիքավորող Սերգեյ Վերենցովը, հայտնի ջազային երգչուհի Լերա Գեհները և շատ ուրիշներ։

2009 թվականի սկզբից Ալեքսանդրան դառնում է ռուսական ամսագրերի հաճախակի հերոսուհին։

* L’Officiel, 2009
* Cosmopolitan, 2009
* Собака Ru, 2012

Ալեքսանդրան, բացի խմբում աշխատելուց, անգլերեն է դասավանդում Սանկտ Պետերբուրգի պոլիտեխնիկական համալսարանում։ 2013 թվականին նա պաշտպանել է ատենախոսությունը և դարձել մանկավարժական գիտությունների թեկնածու։

2014 թվականի սեպտեմբերի 13-ին Ալեքսանդրա Ալմազովան ամուսնացավ։ 2015 թվականի ապրիլի 8-ին  ծնվել է նրանց դուստրը՝ Ալեքսանդրինան։

2017 թվականի օգոստոսի 29-ին ծնվել է նրանց որդին՝ Դեմյանը։

2019 թվականին ծնվել է նրանց երկրորդ որդին՝ Օլեսը

## Սկավառակագրություն
* Սաշա Ալմազովա և Non Cadenza «Бесконечность», 2011
* Սաշա Ալմազովա և Non Cadenza «Неприлично», 2013
* Սաշա Ալմազովա և Non Cadenza «Новый день», 2017

## Պարգևներ և կոչումներ
* TimeOut Նոր երաժշտություն, 2007
* Ոսկե Գորգուլյա, 2010

## Փառատոններ
* Դատարկ Բլուրներ, 2007
* TimeOut Նոր երաժշտություն, 2007
* Դատարկ Բլուրներ, 2009
* NuVogue, 2008
* Lady in Jazz, 2010
* Koktebel Jazz festival, 2011
* ZAVTRA, 2012
* Ներխուժում, 2012
* Koktebel Jazz festival, 2012
* Urban Jazz festival, 2013
* Jazz Time, Estonia 2013
* Jazz May, 2014
* Վայրի անանուխ, 2014

## Ծանոթագրություններ

## Արտաքին հղումներ
* Официальный сайт Саши Алмазовой http://sasha-almazova.com
* Официальный сайт группы Non Cadenza http://noncadenza.ru/
* FB страница Александры Алмазовой https://www.facebook.com/almazovasasha?ref=ts&fref=ts
* Instagram Саши Алмазовой https://web.archive.org/web/20151216120411/https://www.instagram.com/cagebirdsings/

Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի կոմպոզիտորներ
Կատեգորիա:Բանաստեղծներ այբբենական կարգով
Կատեգորիա:Կոմպոզիտորներ այբբենական կարգով
Կատեգորիա:Ռուս բանաստեղծներ
Կատեգորիա:Ռուս երգիչներ
Կատեգորիա:Ռուս կոմպոզիտորներ